**Ministru kabineta noteikumu projektu**

**“Grozījums Ministru kabineta 2009.gada 27.oktobra noteikumos Nr.1242  
“Valsts sociālās aprūpes centra “Zemgale” nolikums”,**

**“Grozījumi Ministru kabineta 2019.gada 5.novembra noteikumos Nr.518 “Ilgstošas sociālās aprūpes un sociālās rehabilitācijas institūciju maksas pakalpojumu cenrādis”” un**

**“Grozījums Ministru kabineta 2004.gada 27.janvāra noteikumos Nr.49 “Labklājības ministrijas nolikums”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekti:   * - “Grozījums Ministru kabineta 2009.gada 27.oktobra noteikumos Nr.1242 “Valsts sociālās aprūpes centra   “Zemgale” nolikums” (turpmāk – grozījums nolikumā);   * - “Grozījumi Ministru kabineta 2019.gada 5.novembra noteikumos Nr.518 “Ilgstošas sociālās aprūpes un sociālās rehabilitācijas iestāžu maksas pakalpojumu cenrādis””(turpmāk – grozījumi cenrādī); * - “Grozījums Ministru kabineta 2004.gada 27.janvārī noteikumos Nr.49 “Labklājības ministrijas nolikums”” (turpmāk – grozījums ministrijas nolikumā) izstrādāti pēc Labklājības ministrijas iniciatīvas saistībā ar Valsts sociālās aprūpes centra (turpmāk – VSAC) “Vidzeme” reorganizāciju, pievienojot to VSAC “Zemgale”. * VSAC “Vidzeme” reorganizācija ir paredzēta ar 2020.gada 1.jūliju. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījums nolikumā, grozījumi cenrādī un grozījums ministrijas nolikumā ir izstrādāti, tos saskaņojot ar Ministru kabineta rīkojuma projektu „Par Valsts sociālās aprūpes centra “Vidzeme” reorganizāciju un pievienošanu Valsts sociālās aprūpes centram “Zemgale””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009.gada 27.oktobra noteikumu Nr.1242 “Valsts sociālās aprūpes centra “Zemgale” nolikums” 8.punkts nosaka, ka centra direktoram ir viens direktora vietnieks. Lai noteiktu, ka sakarā ar VSAC “Zemgale” kā iestādes apmēra palielināšanos pēc VSAC “Vidzeme” pievienošanas tai būtu iespēja izveidot papildu vēl vienu direktora vietnieka amatu, grozījums nolikumā paredz, ka VSAC „Zemgale” var būt vairāki direktora vietnieka amati.  Tāpat ar grozījumu nolikumā ir paredzēts, ka par spēku zaudējušu tiek atzīts VSAC “Vidzeme” nolikums - Ministru kabineta 2009.gada 27.oktobra noteikumi Nr.1243 „Valsts sociālās aprūpes centra „Vidzeme” nolikums”.  Grozījumi cenrādī ir nepieciešami, lai noteiktu, ka līdz ar VSAC „Vidzeme” reorganizāciju un pievienošanu VSAC „Zemgale”, VSAC „Vidzeme” sniegtos maksas pakalpojumus turpinās sniegt VSAC „Zemgale”. Attiecīgi tiek veikti grozījumi Ministru kabineta 2019.gada 5.novembra noteikumu Nr.518 “Ilgstošas sociālās aprūpes un sociālās rehabilitācijas iestāžu maksas pakalpojumu cenrādis” pielikumā - 2.10., 2.11., 2.12., 2.13., 3.1.1. un 3.1.5.apakšpunktā minētajiem pakalpojumiem mainīts pakalpojumu sniedzējs uz VSAC “Zemgale”, bet pielikuma 3.1.2., 3.1.3. un 3.2.2.apakšpunkts tiek svītrots, jo šādus pakalpojumus VSAC „Zemgale” jau sniedz.  Saistībā ar to, ka līdz ar reorganizāciju VSAC “Vidzeme” tiks pievienota VSAC “Zemgale”, no Labklājības ministrijas nolikuma ir jāsvītro norāde, ka Labklājības ministrijas padotībā ir valsts iestāde - VSAC “Vidzeme”. Attiecīgi ir sagatavots grozījums ministrijas nolikumā.  Grozījums nolikumā, grozījumi cenrādī un grozījumi ministrijas nolikumā ir izskatāmi Ministru kabinetā vienlaikus ar Ministru kabineta rīkojuma projektu „Par Valsts sociālās aprūpes centra “Vidzeme” reorganizāciju un pievienošanu Valsts sociālās aprūpes centram “Zemgale””. |
| 3. | Projekta izstrādē iesaistītās institūcijas un publiskas personas kapitālsabiedrības | VSAC „Vidzeme” un VSAC „Zemgale”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Grozījums nolikumā, grozījumi cenrādī un grozījums ministrijas nolikumā šo jomu neskar. Šajā sadaļā minētā ietekme ir norādīta Ministru kabineta rīkojuma projektu „Par Valsts sociālās aprūpes centra “Vidzeme” reorganizāciju un pievienošanu Valsts sociālās aprūpes centram “Zemgale””. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Grozījums nolikumā, grozījumi cenrādī un grozījums ministrijas nolikumā šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Saistītie tiesību aktu projekti | ”Grozījums nolikumā, grozījumi cenrādī un grozījums ministrijas nolikumā tieši izriet no Ministru kabineta rīkojuma projekta „Par Valsts sociālās aprūpes centra “Vidzeme” reorganizāciju un pievienošanu Valsts sociālās aprūpes centram “Zemgale””, tāpēc ir sagatavoti un tiks virzīti izskatīšanai Ministru kabinetā visi vienlaikus. |
| Atbildīgā institūcija | Labklājības ministrija |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Grozījums nolikumā, grozījumi cenrādī un grozījums ministrijas nolikumā šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījums nolikumā, grozījumi cenrādī un grozījums ministrijas nolikumā plānots publicēt sabiedriskajai apspriešanai 2020.gada 17.februārī. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAC „Vidzeme” un VSAC „Zemgale”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Grozījums nolikumā, grozījumi cenrādī un grozījums ministrijas nolikumā šo jomu neskar. |
| 3. | Cita informācija | Nav. |

Labklājības ministre R.Petraviča

14.02.2020. 13:50

722

E.Dorožkina, 67021668

Egita.Dorozkina@lm.gov.lv